フラウエンロープ
≫Marienleich≪, Str. 12 Ich binz ein zuckersüczer brunne
Ich binz ein zuckersüczer brunne
des lebens und der wernden wunne.
ich binz ein spiegel der vil klâren reinikeit
dâ got von êrst sich inne ersach.
ich was mit im, dô er entwarf gar alle schephenunge,
er sach mich stӕtes an sîner êwiclîchen ger.
wie rehte wol ich tet im in den ougen,
ich zarter, wolgemuoter rôsengarte!
kommt alle zuo mir die mîn gern!
ich wil, ich kan, ich muoz gewern!
ich binz der lebenden leitestern
des nieman sol noch mac enbern.
mîn muot guot vruot tuot.
ich binz diu stimme die der alte lêô luot